# data[].attributes.body
TINGKATAN

# data[].attributes.attachment_link.title
CERPEN KADUK, AYAM DAN RAJA (TINGKATAN 4)

# data[].attributes.headline
PERTANDINGAN DRAMA TING 4 : KADUK, AYAM DAN RAJA (4 OPAL)

# data[].attributes.subject
PERTANDINGAN DRAMA TING 4 : KADUK, AYAM DAN RAJA (4 OPAL)

# data[].attributes.attachment_link.title
PERTANDINGAN DRAMA TING 4 : KADUK, AYAM DAN RAJA (4 OPAL)

# data[].attributes.headline
LAKONAN PELAJAR UNTUK CERPEN KADUK,AYAM DAN RAJ

# data[].attributes.subject
LAKONAN PELAJAR UNTUK CERPEN KADUK,AYAM DAN RAJ

# data[].attributes.attachment_link.title
CERPEN KADUK AYAM DAN RAJA SMKTPPTM CS x264

# data[].attributes.headline
TEKS KOMSAS CERPEN JAKET KULIT KIJANG DARI ISTANBUL

# data[].attributes.subject
TEKS KOMSAS CERPEN JAKET KULIT KIJANG DARI ISTANBUL

# data[].attributes.attachment_link.title
CERPEN JAKET KULIT KIJANG DARI ISTANBUL (TINGKATAN 4)

# data[].attributes.attachment_link.readable_text
Dalam sistem pendidikan negara, bahasa Melayu adalah mata pelajaran wajib yang perlu dipelajari secara formal oleh pelajar sekolah menengah. Penyerapan komponen sastera dalam pendidikan bahasa Melayu adalah pelengkap bagi mempelajari kemahiran bahasa yang difokuskan dalam bidang interpersonal, bidang maklumat dan bidang estatika. Komponen sastera juga sebagai pelengkap kepada kemahiran lisan dan bertutur, membaca dan menulis (Naffi Mat: 2006).

Namun, masalah yang sering dihadapi dalam pengajaran komsas ialah pelajar kurang berminat dan merasakan pengajaran komsas tidak menyeronokkan. Selain itu, ada yang beranggapan pengajaran komsas membebankan kerana banyak bahan atau karya yang perlu dibaca.

Manakala dari segi pengajaran pula, guru kurang melakukan hubungan atau relasi dengan para murid yang menjadi peserta didiknya. Guru juga kurang menggunakan alat ataupun media pembelajaran yang menjadi pendukung di dalam aktiviti pengajaran. Malah, ada sesetengah seorang guru tidak fokus terhadap pekerjaannya sebab kurang mampu menempatkan diri di hadapan pelajarnya dan tidak mempunyai idea atau motivasi untuk membuat kelas menjadi hidup (berkesan, kaku dan tak membosankan). Aktiviti pengajaran juga kurang melibatkan pelajar untuk bekerja di dalam kelompok - kelompok kecil bagi melakukan perbincangan ringkas.

Masalah yang wujud ini haruslah ditangani dengan sebaik mungkin. Oleh itu, guru perlulah bijak untuk mengaplikasikan kaedah dan teknik pengajaran yang sesuai untuk menarik minat minat pelajar terhadap komsas.

Bagi mereka yang berkesempatan untuk membaca blog ini, diharap mereka dapat;

c) Mengaplikasi teknik pengajaran yang disediakan dalam blog kepada pelajar

Pendekatan berfokus ialah pendekatan kajian yang memberikan tumpuan pada sesuatu aspek sastera semasa pelajar mencerakin teks sastera. Walau bagaimanapun, terdapat juga unsur-unsur sampingan lain yang menjadi fokus kajian. Kajian yang dilakukan berdasarkan pendekatan ini boleh menghasilkan pencerakinan yang kemas kerana adanya pemilihan fokus pada aspek yang dibincangkan. Pelajar dapat meneliti hal-hal yang tersirat dan tidak terhad kepada perkara-perkara yang tersurat sahaja dengan melakukan pembacaan yang mendalam. Maka, jelaslah bahawa pendekatan berfokus ialah pendekatan pengajaran yang menekankan sesuatu aspek yang tertentu dalam sesebuah karya sastera bagi setiap pengajaran dan pembelajaran di samping menyentuh aspek-aspek lain secara sampingan. Terdapat beberapa ciri Pendekatan Berfokus seperti kajian bermula dan berdasarkan aspek yang paling menonjol dalam sesebuah karya sastera, aspek yang paling menonjol menjadi Fokus Utama, perkara atau aspek lain yang kurang menonjol menjadi Fokus Sampingan. Fokus Utama (FU) dan Fokus Sampingan (FS) saling berkaitan dan boleh bertukar ganti. Misalnya, dalam satu pelajaran, watak menjadi FU dan bahasa FS. Pada pelajaran lainnya bahasa menjadi FU dan watak FS.

Pengkaji telah memilih pendekatan berfokus untuk mengajarkan cerpen Jaket Kulit Kijang dengan memfokuskan perwatakan dan fokus sampingannya ialah sinopsis dan nilai. Latihan ini diharapkan dapat menjadi rujukan kepada pelajar-pelajar untuk menambahkan lagi penguasaannya dalam tajuk ini dan membantu guru yang kekeringan idea dalam mempelbagaikan pengajaran mereka.

Mengikut Konstruktivisme, pengetahuan dibina secara aktif oleh individu yang berfikir. Individu ini tidak menyerap secara pasif sebarang pengetahuan yang disampaikan oleh gurunya. Murid akan menyesuaikan sebarang maklumat baru dengan pengetahuan sedia ada mereka untuk membentuk pengetahuan baru dalam mindanya dengan bantuan interaksi sosial bersama rakan dan gurunya

Konstruktivisme adalah satu pendekatan pengajaran berdasarkan kepada penyelidikan tentang bagaimana manusia belajar. Kebanyakan penyelidik berpendapat setiap individu membina pengetahuan dan bukannya hanya menerima pengetahuan daripada orang lain (McBrien & Brandt,1997). Manakala, menurut Briner, M.(1999) murid membina pengetahuan mereka dengan menguji idea dan pendekatan berdasarkan pengetahuan dan pengalaman sedia ada, mengaplikasikannya kepada situasi baru dan mengintegrasikan pengetahuan baru yang diperoleh dengan binaan intelektual yang sedia wujud.

Dalam proses membina pengetahuan baru, murid akan berfikir untuk menyelesaikan masalah, menjana idea, dan membuat keputusan yang bijak dalam menghadapi pelbagai kemungkinan dan cabaran. Sebagai contoh, ini boleh dicapai melalui aktiviti penyelidikan dan penyiasatan seperti mengenal pasti masalah, mengumpul maklumat, memproses data, membuat interpretasi dan membuat kesimpulan.

Kefahaman murid tentang sesuatu konsep dan idea lebih jelas apabila mereka terlibat secara langsung dalam pembinaan pengetahuan baru. Seorang murid yang memahami apa yang dipelajari akan dapat mengaplikasikan pengetahuan yang baru dalam kehidupan dan situasi baru. Setelah memahami sesuatu konsep, murid akan dapat mengingati lebih lama konsep tersebut kerana mereka terlibat secara aktif dalam mengaitkan pengetahuan yang diterima dengan pengetahuan sedia ada untuk membina pengetahuan baru. Murid yang belajar secara konstruktivisme diberi peluang untuk membina sendiri kefahaman mereka tentang sesuatu. Ini menjadikan mereka lebih yakin kepada diri sendiri dan berani menghadapi dan menyelesaikan masalah dalam situasi baru.

Mengisahkan aku yang mengikut rombongan Passage Tour and Travel ke Turki dengan membawa RM 1,800.00 atau USD400. Sebelum berlepas ke Turki, aku telah menyenaraikan barang-barang yang hendak dibeli sebagai cenderamata untuk saudara-mara, rakan-rakan dan pensyarah-pensyarah. Sebelum sampai di Istanbul, rombongan kami sudah melawat tempat-tempat bersejarah yang lain iaitu Bursa, Pamukkale, Konya, Cappadocia dan Bolu. Aku tidak membeli cenderamata yang unik di tempat yang telah dilawati, sebaliknya ingin membeli-belah di Istanbul. Encik Yuksel, pemandu pelancong sudah memberikan enam panduan membeli-belah di Istanbul iaitu jangan beli barangan di tepi jalan, jangan jalan bersendirian, jangan beritahu peniaga negeri asal, jangan naik ke tingkat atas, tawar harga barang yang hendak dibeli sehingga 70 peratus dan jangan gunakan kad kredit. Aku juga sudah mengetahui watak orang-orang Turki yang kasar dan tidak mempedulikan orang lain ketika melakukan tawaf daripada Hajah Normah.

Rombongan itu singgah di pusat beli belah Grand Bazaar yang menempatkan 6,000 buah kedai. Aku berjalan bersama-sama Kak Chah, Dr. liza, Shahmeem, Hajah Zalehon dan Hajah Normah. Aku dapati cenderaman yang dijual di Istanbul lebih mahal daripada di tempat-tempat lain yang telah dilawati di Turki. Aku serta rakan-rakannya juga berasa sukar untuk menawar harga barangan yang hendak dibeli kerana tiada tanda harga dipamerkan dan harga barangan hanya akan diberitahu jika ditanya. Melintasi sebuah kedai menjual jaket kulit, Aku terpaku pada sepasang sarung tangan kulit berwarna hitam di rak cermin. Aku mengimbas akan abang Long yang menunggang motosikal pergi balik kerja. Andai ada sarung tangan kulit, tentu tangan Abang Long itu tidak terdedah pada terik matahari. Pemuda Turki yang tampan selaku penjual di kedai itu seakan dapat membaca isi hati menunjukkan sarung tangan kulit itu namun Aku tidak berani mengambilnya kerana tidak mengetahui akan harganya. Penjual yang tampan itu amat ramah dan bijak memujuk pelanggan dan berbudi bahasa pada awalnya. Pekedai itu tidak berhenti memujuk kami supaya masuk ke kedainya dan membeli jaket kulit di kedainya dan telah menghidangkan air teh panas perisa epal ketika kami berada di dalam kedainya.

Pemuda tampan itu menyuruh aku mencuba jaket kulit yang cantik berharga USD380 kemudian dikurangkan kepada USD350 dan akhir sekali USD280. Walau bagaimanapun, Aku masih belum berniat untuk mencari pengganti jaket kain yang telah lama berkhidmat kepadaku dan tidak cukup duit. Namun, kerana ingin mengambil hati rakan-rakannya atau terhutang budi kerana secawan teh epal, Aku cuba mengenakan jaket kulit tersebut. Setelah Hajah Normah, Dr. liza, Hajah Zalehon, Kak Chah dan Shahmeena telah membayar harga jaket pilihan mereka, aku tinggal seorang diri di dalam kedai dan terus didesak oleh pekedai itu supaya membeli jaket kulit itu. Aku dengan kata-kata berbudi bahasa mengambil keputusan untuk tidak membeli jaket tersebut. Wajah pekedai bertukar masam dan marah dengan tindakan Aku dan mengeluarkan kata-kata kesat dan menghalang laluanku. Aku tidak menyangka akan diperlakukan seperti itu. Setahu aku, sepanjang di Turki aku sudah bersedekah sebanyak empat kali dan melengkapkan diri dengan bacaan Yasin dan al-Mathurat sebagai pendinding diri.

Semasa di dalam bas pulang ke hotel aku membaca puisi karya Mevlana dalam buku Mevlana Celaleddin Rumi and The Whirling Dervishes yang dibeli di Konya. Puisi-puisinya bertemakan kasih sayang sesama insan tanpa tanpa mengira agama dan bangsa. Pemikiran Mevlana bertentangan dengan sikap pekedai jaket kulit tadi. Perjalanan melawat Egyptian Market, Aku didatangi seorang remaja kurus dan bercakap separuh berbisik menjual barangan Black market. Melewati rakan Aku, Kak Chah dan Shahmeem, lelaki dewasa bertubuh tegap iaitu seorang polis menangkap remaja tersebut atas kesalahan menjual barangan Black market. Ketika beratur menaiki feri menyeberangi Selat Bhosporus, seorang lelaki tua dengan berani meletakkan sehelai jaket kulit berwarna hitam di lengan Aku. Rakan Aku, Shahmeem menunjukkan minat dan membeli dengan harga AS$ 120, namun tidak sesuai dengannya apabila dipakai. Shahmeem menjual pula kepada Aku dengan harga AS$100. Aku terpaku namun dapat menggembirakan hati Shahmeem. Aku juga menggambarkan tidak praktikalnya jaket itu digunakan di Malaysia, tidak sesuai dipakai dengan cuaca di Malaysia. Perlu dijaga dengan rapi, tidak boleh dilipat sembarangan, kulitnya tidak tahan lasak dan jika koyak pula tidak dapat dijahit dengan benang. Jelas sekali Aku terlihat lebih seekor Kijang akan dibunuh untuk mendapatkan sehelai jaket kulit.

Akhirnya Aku berhasrat untuk menggembirakan orang lain. Dia akan menjual jaket itu dan wang jualan akan didermakan kepada mana-mana zoo yang mempunyai kandang kijang, sabagai tanda muhibah terhadap kijang-kijang yang terkorban demi gaya hidup yang penuh dengan kemodenan.

Aku gemar membaca kerana dia akan leka membeli dan membaca buku jika terjumpa kedai yang menjual buku.

Aku begitu bermurah hati dengan memberikan wang sebanyak lima lira kepada wanita tua yang menjual makanan burung walaupun harga sepiring hanya satu lira.

Aku dengan sebaik mungkin berbudi bahasa kepada pekedai Turki kerana tidak mahu membeli jaket kulit agar pekedai itu tidak berasa kecil hati.

Aku tidak terpengaruh dengan layanan mesra pekedai Turki agar membeli jaket kulit kijang itu.

Aku begitu menyayangi haiwan seperti kijang kerana dia berhasrat untuk memberikan wang hasil jualan jaket kulit kijang kepada mana-mana zoo yang mempunyai kandang kijang agar dapat memelihara haiwan tersebut daripada menjadi korban arus pemodenan.

Aku telah membuat senarai barangan yang hendak dibeli agar tidak melebihi perbelanjaan yang telah diperuntukan.

Mas tetap bersabar walaupun dimarahi dan dilayan dengan buruk oleh pekedai Turki.

g) Cepat marah. Pekedai Turki cepat naik amarah kerana pelanggannya tidak mahu membeli barangannya walaupuan telah mencubanya.

d) Berwajah serius -Polis Turki kelihatan serius ketika dia menjalankan tugasnya apabila dia menangkap seorang remaja yang menjual barangan pasaran gelap.

Pelbagai teknik boleh dilakukan oleh guru untuk menjadikan pengajaran itu menyeronokkan dan berpusatkan murid. Antara tekniknya adalah seperti berikut:

Proses mengesan maklumat tentang aspek-aspek sastera yang tertentu seperti latar masyarakat, nilai masyarakat dan bentuk sajak.

Langkah Pelaksanaan Teknik

i. Guru memilih bahan sama ada prosa atau puisi yang akan diajar.

ii. Guru memilih aspek komsas yang akan menjadi fokus perbincangan pada hari itu.

iii. Guru menandakan aspek yang akan menjadi fokus pembelajaran dalam bahan yang disediakan dengan menggunakan simbol-simbol tertentu atau garisan-garisan

iv. Murid diarahkan untuk memasukkan maklumat berdasarkan simbol dan garis yang dibina oleh guru dalam bahan.
Aktiviti ini perlu diikuti dengan semakan jawapan secara perbincangan kelas dan pengukuhan kefahaman akan konsep tersebut oleh guru dan murid.

Nyatakan perwatakan watak berdasarkan ayat yang dihitamkan dalam petikan.

Teknik ini boleh didefinisikan sebagai melukis atau menampal wajah watak.

Teknik ini amat sesuai digunakan dalam pengajaran cerpen dan novel.

Contoh soalan
Berdasarkan peta buih di atas, lukiskan gambar watak yang sesuai dengan perwatakan yang diberikan. Kemudian, isikan tempat kosong dengan jawapan yang sesuai.

i. Seorang murid diminta ke hadapan kelas untuk membacakan satu petikan daripada cerpen.

ii. Setiap orang murid diberi petikan yang sama dalam bentuk lembaran grafik.

iii. Guru meminta murid mengenal pasti nilai kemanusiaan yang terdapat dalam petikan

iv. Guru mendorong murid melengkapkan lembaran grafik

v. Guru mengedarkan petikan lain untuk dilengkapkan oleh pelajar.

i. Tunjuk cara teknik (contoh cerpen: Jaket Kulit Kijang Dari Istanbul)

a) Guru memilih seorang murid sebagai watak utama (Aku / Mas) dan enam orang murid untuk bertanya soalan yang telah disediakan oleh murid.

1. Apakah aku ikhlas memberi derma kepada pengemis seperti pengait benang, kanak-kanak bersama-sama datuknya yang buta serta lelaki tua yang cacat anggotanya?

2. Sebagai seorang yang pembeli, adakah aku prihatin terhadap haiwan yang dilindungi?

3. Adakah kita perlu berjimat cermat ketika berbelanja?

c) Guru mengarahkan murid lain mengisi nilai dan pengajaran dalam bahan lampiran berdasarkan jawapan yang diberikan oleh peranan utama.

1. Kita haruslah bersikap........... (berjimat cermat) dalam urusan perbelanjaan seharian maupun semasa melancong ke luar negara.

2. Kita hendaklah bersikap ............ (ikhlas) dalam melakukan sesuatu perkara tanpa mengira taraf kehidupan seseorang.

3. Kira patut bersikap............ (prithatin) terhadap haiwan yang dilindungi agar habitatnya tidak pupus.

Rumusan, murid diminta menyenaraikan nilai berdasarkan jawapan yang ditulis dan menyatakan pengajaran berdasarkan nilai dengan sokongan peristiwa dalam cerpen yang berkaitan.

7.0 Kesimpulan
Sebenarnya terdapat banyak kaedah, pendekatan dan aktiviti yang boleh diaplikasikan dalam pengajaran dan pembelajaran Komsas. Oleh itu, guru perlulah mempunyai pengetahuan dan menguasai pelbagai kemahiran mengajar atau pedagogi terkini yang melibatkan kaedah, pendekatan, teknik dan strategi mengajar komsas. Guru juga perlu mahir untuk menggunakan pelbagai kaedah pengajaran bagi memastikan keberkesanan pengajaran dan pembelajaran. Banyak pendekatan pengajaran yang boleh digunakan oleh guru seperti pendekatan konstruktivisme, konstektual, koperatif dan kolaboratif. Selain itu, untuk melahirkan insan bestari, guru perlu mengambil kira kepelbagaian pembelajaran murid yang visual, auditori dan kinestetik dan digabungkan pula dengan pelbagai tahap kecerdasan murid seperti yang terkandung dalam Teori Pelbagai Kecerdasan Howard Gardner iaitu logik, linguistik, muzik, kinestatik, interpersonal, intrapersonal, ruang dan naturalistik.

# data[].attributes.attachment_link.title
Kaedah, pendekatan dan teknik pengajaran komsas

# data[].attributes.attachment_link.description
Dalam sistem pendidikan negara, bahasa Melayu adalah mata pelajaran wajib yang perlu dipelajari secara formal oleh pelajar sekolah menengah. Penyerapan komponen sastera dalam pendidikan bahasa Melayu adalah pelengkap bagi mempelajari kemahiran bahasa yang difokuskan dalam bidang interpersonal, bidang maklumat dan bidang estatika. Komponen sastera juga sebagai pelengkap kepada kemahiran lisan dan bertutur, membaca dan menulis (Naffi Mat: 2006).

# data[].attributes.attachment_link.readable_text
Teknik dan Kaedah Mengajar KOMSAS
Teknik Dracer
Langkah Mengajar:
a. Murid membaca skrip drama
b. Murid berbincang dalam kumpulan untuk mengenal pasti skrip drama aspek watak, tema dan persoalan, plot dan sinopsis.
c. Murid menulis kembali skrip drama tersebut ke dalam bentuk ceren.

Genre:
a. Sesuai untuk genre drama

Teknik Komcer
Langkah Mengajar:
a. Murid membaca komik.
b. Murid berbincang dalam kumpulan untuk mengenal pasti komik tersebut (watak-watak penting, tema dan persoalan, plot dan sinopsis)
c. Murid menulis kembali komik tersebut dalam bentuk cerpen.

Genre:
a. Sesuai untuk Cerpen

Teknik Cerdra
Langkah Mengajar:
a. Murid membaca petikan cerpen.
b. Murid menyatakan sinopsis cerpen.
c. Murid berbincang dalam kumpulan tentang cara-cara menulis skrip drama.
d. Murid mengadaptasi cerpen kepada skrip drama.

Genre:
a. Sesuai untuk genre cerpen dan drama

Teknik Cerkom
Langkah Mengajar:
a. Murid membaca petikan cerpen.
b. Murid berbincang dalam kumpulan untuk mengenal pasti tema dan persoalan, plot dan watak-watak penting.
c. Murid menyatakan sinopsis cerpen.
d. Murid melukis komik yang berdialog berdasarkan sinopsis cerpen.

Genre:
Sesuai untuk Genre Cerpen

Teknik Meneruskan Cerpen
Langkah Mengajar:

a. Murid membaca petikan cerpen.
b. Murid berbincang dalam kumpulan untuk meramal kesudahan cerpen yang dibaca.
c. Murid menyambung cerpen yang dibaca dengan menambah atau menggugurkan watak, mengubah suai plot, latar, tema dan sebagainya.

Genre:
a. Cerpen, novel

Teknik Meramal
Langkah Mengajar:

a. Murid membaca petikan cerpen.
b. Murid berbincang dalam kumpulan untuk mengenal pasti watak utama dan watak sampingan.
c. Dalam kumpulan, murid akan berbincang tentang perwatakan luaran dan dalaman watak utama dan watak sampingan.
d. Berdasarkan perwatakan luaran dan dalaman, murid akan melikis atau menampal wajah watak tersebut.

Genre:
a. Cerpen dan Novel

Teknik Penafsiran Grafik
Langkah Mengajar:

a. Menterjemahkan bahan grafik seperti lukisan, gambar, lakaran, carta, graf dan lain-lain dalam bentuk penulisan sajak.

Genre:
a. Sesuai untuk genre sajak

Teknik Pemindahan Genre
Langkah Mengajar:

a. Ambil idea daripada genre lain seperti cerpen, novel, atau drama.
b. Oleh kembali ke dalam bentuk / genre sajak

Genre:
a. Sesuai untuk genre sajak.

Teknik Terus
Langkah Mengajar:

a. Gunakan bahan yang dibekalkan sebagai isi atau pemikiran sajak.
b. Gunakan bahan keratan akhbar, gambar tokoh, gambar peristiwa, inti ucapan pemimpin dan sebagainya.
c. Bahan yang dibekalkan bukanlah bahan rangsangan, sebaliknya terus dijadikan isi atau pemikiran sajak.

Genre:
a. Sesuai untuk genre sajak.

Teknik Rantai Kalimat
Langkah Mengajar:

a. Dimulai dengan satu kalimat.
b. Murid dikehendaki menyambung kalimat tersebut berdasarkan perspektif masing-masing.
c. Murid lain dalam kumpulan kecil atau kelas akan menyambung proses penulisan ini menjadi sebuah sajak yang lengkap.

Genre:
a. Sesuai untuk genre sajak.

Teknik Reaginasi
Langkah Mengajar:

a. Teknik ini lahir daripada dua perkataan iatu realiti dan imaginasi.
b. Murid dikehendaki menulis sajak.
c. Murid yang tidak pernah mengalami atau menghadapi situasi itu boleh menggunakan imaginasinya untuk menukangi sajak tersebut.

Genre:
a. Sesuai untuk genre sajak.

Teknik Permata Kata
Langkah Mengajar:

a. berdasarkan tema, murid diberikan satu hingga dua perkataan (diksi) yang boleh dianggap sebagai kunci kata.
b. Berdasarkan kunci kata tadi, murid akan mencari perkataan yang lain berkaitan sebagai input penulisan sajak.

Genre:
a. Penulisan Sajak

Teknik Pancaminda
Langkah Mengajar:

a. Teknik ini menggabungkan teknik pancaindera dan bayangan minda.
b. Murid perlu menjana idea penulisan melalui lima pancaindera (rasa, sentuh, hidu, lihat dan dengar).
c. hasilkan sajak berdasarkan tema atau isu yang ditetapkan dan bayangan minda

Genre:
a. Sesuai untuk penulisan puisi

Teknik Puisidra
Langkah Mengajar:

a. seorang murid mendeklamasikan puisi.
b. Sekumpulan murid lain melakonkannya
c. Pergerakan pelakon adalah selaras dengan ungkapan puisi yang dibacakan.

Genre:
a. Puisi / Sajak
Teknik Penulisan Log Pembelajaran
Langkah Mengajar:

a. buat log pembelajaran setiap hari selepas pembelajaran
b. buat catatan tentang gaya bahasa kreatif yang dipelajari dalam bilik darjah
c. buat catatan juga sewaktu membaca bahan sastera
d. Isikan aspek bahasa yang dipelajari dalam Log Pembelajaran Harian

Genre:
a. Sesuai untuk semua genre, puisi, sajak, prosa, cerpen dan novel.

Teknik Penulisan Jurnal Dua Bahagian
Langkah Mengajar:

a. Bahagikan kertas kepada dua bahagian.
b. Buat catatan respons semasa dan selepas membaca.
c. Bahagian satu (penilaian awal terhadap isi / rumusan nilai / meses semsa membaca teks).
d. Bahagian dua (memikirkan dan menilai kembali tanggapan terhadap isu / rumusan nilai/ mesej.

Genre:
a. Semua genre puisi, prosa dan cerpen.

Teknik Penulisan Jurnal Dialog
Langkah Mengajar:

a. Respons murid terhadap karya
b. Dialog melalui respons bertulis.
c. Beberapa baris / ruang kosong akan ditinggalkan untuk memberi peluang kepada guru / rakan membaca jurnal dan membuat respons balas.
d. Boleh dibuat dalam kumpulan.

Genre:
a. Semua jenis genre, puisi, sajak, cerpen, prosa dan sebagainya.

Teknik Penulisan Jurnal Tiga Bahagian
Langkah Mengajar:

a. Membuat Jurnal Tiga Bahagian
b. Murid diberikan helaian kertas A4.
c. Murid diminta melipat kertas tersebut kepada tiga bahagian.
d. Bahagian A ditulis Semasa Membaca (murid diminta memberikan tanggapan awal berdasarkan pengetahuan mereka.
e. Bahagian B ditulis Semasa Membaca (murid diminta membaca dan menulis respons tentang isi kandungan bahan
f. Bahagian C ditulis Selepas Membaca (murid memikirkan kembali tanggapan awal).

Genre:
a. Sesuai untuk semua genre, puisi, prosa dan cerpen serta novel.

Teknik Soalan Pemahaman
Langkah Mengajar:

a. Murid membaca petikan cerpen atau prosa
b. Beberapa orang murid menceritakan kembali sinopsis / ringkasan
c. Dalam kumpulan, murid membina satu soalan bertumbu, satu soalan bercapah dan satu soalan maksud rangkai kata berserta jawapan yang lengkap.
d. Wakil kumpulan menulis soalan yang dibina di papan hitam.
e. Murid lain diberi peluang membetulkan kesalahan ayat, ejaan dan tatabahasa
f. Setiap kumpulan dikehendaki menjawab soalan kumpulan lain secara lisan
g. Murid menjawab semua soalan di papan hitam.

Genre:
a. Sesuai untuk cerpen dan prosa tradisional

Teknik Frasa Menarik
Langkah Mengajar:

a. Galak murid salin ayat dan frasa menarik daripada bahan-bahan yang dibaca ke dalam buku nota.
b. Galak murid mencipta sendiri ayat dan farasa menarik serta menggunakannya pada masa yang sesuai.
c. Galak murid tulis hasil karya kreatif dengan menggunakan bahasa menarik, tepat dan bermakna sebagaimana yang dicatat.
d. Galakkan murid bertutur dengan bahasa yang sesuai dan menarik terutama dalam situasi formal dan tidak formal.

Genre: Sesuai untuk menulis cerpen, puisi dan sajak.

Teknik Teater Puisi
Langkah Mengajar:

a. Seorang pelajar dipilih untuk mendendangkan syair atau puisi.
b. Tiga orang pelajar yang lain diminta beraksi teater atau berlakon.
c. Pelajar lain diminta memerhatikan aktiviti dengan teliti, mengenal pasti aspek yang menarik dalam isi cerita.
d. Dengan bimbingan guru, beberapa orang pelajar dipilih untuk memberi pendapat tentang aspek menarik dalam puisi atau cerita.

Genre:
a. Puisi, sajak, syair, pantun dan sebagainya.

Teknik Adaptasi
1. Langkah Mengajar
a. Murid mencipta karya dalam bentuk genre lain berdasarkan genre lain.
b. Sebagai contoh, menulis pantun berdasarkan cerpen, menulis skrip drama berdasarkan sajak dan sebagainya.
c. Dapat mempelbagaikan kemahiran dan meningkatkan kreativiti murid.

2. Genre
a. Teknik ini sesuai untuk semua genre sastera

Teknik Dekon
Langkah Mengajar
a. Seorang murid mendeklamasikan sajak atau puisi.
b. seorang atau beberapa orang murid melakonkan aski yang sesuai dengan sajak / puisi yang dipelajari.
c. Murid lebih mudah mengingati sajak / puisi.

Genre:
a. Teknik ini sesuai untuk sajak.

Teknik Mestamu
Langkah Mengajar
a. Murid melagukan sajak atau puisi tanpa muzik
b. Gunakan melodi lagu yang diminati / popular.
c. Gantikan seni kata / lirik lagu kepada sajak atau puisi yang dipelajari.
d. Murid akan mudah mengingati sajak / puisi

Genre:
a. Teknik ini sesuai untuk puisi seperti sajak, pantun, syair, gurindam dan sebagainya.

Teknik Peta Minda
Langkah Mengajar:
a. Murid mencatatkan maklumat tentang sesuatu aspek dalam bentuk peta minda.
b. Peta minda boleh disediakan oleh guru lebih awal.
c. Pelajar sendiri boleh membina peta minta itu.

Genre:
a. Teknik ini sesuai untuk semua genre sastera.

Teknik Stesen
Langkah Mengajar:
a. Murid mencari maklumat secara berkumpulan dari satu stesen ke satu stesen yang lain.
b. Maklumat di setiap stesen berbeza-beza berdasarkan arahan guru.
c. Murid perlu pergi ke semua stesen untuk melengkapkan maklumat.

Genre:
a. Teknik ini sesuai untuk semua genre sastera.

Teknik Improvisasi
Langkah Mengajar:
a. Aktiviti lakonan secara spontan yang mengisahkan kejadian, peristiwa atau situasi sebenar.
b. Dijalankan dalam kumpulan antara 2 hingga 5 orang murid.
c. Murid diberi masa 10 hingga 15 minit untuk berfikir dan menyusun dialog.

Genre:
a. Teknik ini sesuai untuk genre drama, cerpen, novel dan prosa klasik.

Teknik Kerusi Panas
Langkah Mengajar:
a. Seorang murid dikehendaki memainkan peranan satu watak.
b. Murid berkenaan duduk di kerusi di hadapan kelas.
c. Murid-murid lain mengajukan pertanyaan berkaitan perwatakan watak yang dilakonkan.
d. Murid yang duduk di kerusi mesti menjawab soalan sebagai watak yang dilakonkan.
e. Murid lain mencatat perwatakan watak.

Genre:
a. Teknik ini sesuai untuk genre drama, cerpen, novel, dan prosa klasik.

Teknik Balang Kaca
a. Seorang murid berlakon sebagai watak utama
b. Murid-murid lain berlakin sebagai watak-watak lain mengelilingi watak utama.
c. Watak-watak lain memberi pandangan terhadap watak utama.
d. Watak utama tidak bercakap tetapi boleh memberi respons melalui mimik muka, gerak tubuh dan sebagainya.
e. Teknik ini sesuai untuk genre drama, cerpen, novel dan prosa klasik.
Teknik Monodrama
Langkah Mengajar:
a. Teknik ini dilakonkan oleh seorang pelakon.
b. Murid sebagai pelakon mesti menghayati watak yang dipilih.
c. Pelaon berusaha untuk meluahkan rasa hati supaya dapat menjelaskan peranan dan tindakan watak salam sesuatu karya.
d. Murid lain dapat menilai perwatakan yang sedang dilakonkan.

Genre:
a. Teknik ini sesuai untuk genre drama, cerpen, novel, dan prosa klasik.

Teknik Persidangan Meja Bulat
Langkah Mengajar:
a. Perbincangan dilakukan secara berkumpulan.
b. Seorang murid menjadi ketua untuk mempengerusikan perbincangan.
c. Seorang murid menjadi pencatat.
d. Perbincangan berfokus kepada isu yang ditetapkan oleh guru.
e. Semua anggota kumpulan mesti memberi pendapat semasa perbincangan
f. Pendapat harus diberikan secara bergilir.
g. Wakil kumpulan akan membentangkan hasil perbincangan

Genre:
a. Teknik ini sesuai untuk semua genre sastera.

Teater Bercerita
Langkah Mengajar:
a. Aktiviti ini melibatkan seorang pencerita dan beberapa orang pelakon.
b. Pencerita akan menyampaikan cerita, dan pelakon beraksi mengikut watak dalam cerita tersebut.
c. Guru atau murid boleh menyediakan skrip terlebih dahulu.
d. Murid lain diminta mencatat maklumat berdasarkan arahan guru.

Genre:
a. Teknik ini sesuai untuk mengajar genre drama, cerpen, novel dan prosa klasik.

Teknik Membuat Projek
a. Guru perlu memikirkan satu projek bagi mengumpulkan maklumat berkaitan nilai murni yang ada dalam teks.
b. Pelajar diminta menyenarai beberapa nilai murni dalam cerpen.
c. Wakil pelajar diminta untuk membentangkan hasil perbincangan.
d. Aktiviti ini dapat meyakinkan pelajar bercakap di khalayak ramai.
e. Pelajar diminta melakukan aktiviti perbualan berbentuk drama.
f. Pelajar juga diberi tugasa mengaplikasikan apa-apa yang dipelajari dalam kehidupan seharian seperti berani mencuba sesuatu bagi meningkatkan tahap pembelajaran.

Teknik Main Peranan
a. Pelajar perlu membayangkan diri sendiri ataupun orang lain dalam pelbagai situasi.
b. Pelajar diminta beraksi seperti watak yang ada dalam situasi cerpen.
c. Melalui kaedah ini pelajar dapat menghargai dan menghayati matlamat watak.
d. Teknik ini memberi tumpuan kepada minat serta emosi pelajar.
e. Nilai-nilai murni juga dapat diterapkan selain menerangkan perkembangan dalaman.

Teknik Menghasilkan Karya
a. Berdasarkan cerpen yang dibaca, pelajar diminta menghasilkan sebuah karangan.
b. Pelajar boleh menghasilkan apa-apa sahaja bentuk karangan berkaitan dengan cerpen.
c. Pelajar juga boleh membuat ringkasan atau sinopsis cerpen.
d. Pelajar juga boleh menulis artikel ataupun sajak berdasarkan cerpen yang dibaca.
e. Sajak atau artikel tersebut boleh dihantar kepada pihak media massa.
f. Sesuai untuk mengajar cerpen

Teknik Bayangan Minda
a. Tujuannya untuk memberi gambaran dan pemahaman kepada pelajar.
b. Pelajar diminta membayangkan situasi yang bermain dalam minda watak yang dipilih.
c. Pelajar juga diminta membayangkan latar belakang watak yang dipilih.
d. Aktiviti ini dapat menyedarkan kepayahan dan kesenangan yang dirasai oleh watak.
e. Sesuai untuk menghayati dan mengenal watak dan perwatakan bagi watak yang dipilih.

Teknik Berdialog
a. Pelajar perlu fahami keseluruhan isi cerpen.
b. Pelajar diminta membuat dialog atau perbualan berdasarkan cerpen yang dibaca.
c. Dialog perlu dilakonkan oleh pelajar.
d. Cara ini dapat meningkatkan tahap pencapaian mengingati fakta dan mencungkil bakat.
e. Dialog dapat melatih pelajar bertutur menggunakan sebutan dan intonasi yang betul.
f. Sesuai digunakan untuk mengajar Cerpen.

Teknik Teater Pembaca
a. melibatkan beberapa orang murid membaca skrip sesebuah cerita di hadapan kelas.
b. lebih mementingkan aspek penggunaan suara, sebutan, intonasi, dan mimik muka,
c. murid yang sedang membaca skrip diminta bergerak selangkah ke hadapan dan kembali selangkah ke belakang selepas gilirannya habis.
d. membantu penonton memahami, menghayati dan merasakan cerita itu seolah-olah sedang berlaku di hadapan mereka.
e. Pelajar lain boleh mencatat maklumat penting berdasarkan aktiviti yang dijalankan.
f. Teknik ini sesuai untuk genre drama, cerpen, dan prosa klasik.

# data[].attributes.attachment_link.description
Teknik dan Kaedah Mengajar KOMSAS Teknik Dracer Langkah Mengajar: a. Murid membaca skrip drama b. Murid berbincang dalam kumpulan untuk mengenal pasti skrip drama aspek watak, tema dan persoalan, plot dan sinopsis. c. Murid menulis kembali skrip drama tersebut ke dalam bentuk ceren. Genre: a. Sesuai untuk genre drama Teknik Komcer Langkah Mengajar: a.

# data[].attributes.headline
TEKS KOMSAS BAHARU TINGKATAN 4 (Mulai 2015 untuk SPM 2016)

# data[].attributes.subject
TEKS KOMSAS BAHARU TINGKATAN 4 (Mulai 2015 untuk SPM 2016)

# data[].attributes.attachment_link.title
TEKS KOMSAS TINGKATAN 4 SPM 2015 (Baharu)

# data[].attributes.attachment_link.description
Gerbang Maklumat BMSPM Di Hujung Jari Sejak Oktober 1998